Hof beslis oor Krejcir se SAID-aansoek | Maroela Media
Die hooggeregshof in Pretoria het beslis oor die Tsjeggiese voortvlugtende Radovan Krejcir se poging om gedeeltes van ŉ bevel van die Suid-Afrikaanse Inkomstediens ongemagtig te verklaar.
The Star het Woensdag berig die hof het Krejcir se aansoek van die hand gewys en gesê die aansoek is voortydig. Die bevel sal op 22 Mei in die hof aangehoor word.
Annelene van den Heever, Krejcir se prokureur, het gepoog om dele van ŉ beëdigde verklaring, wat deur Johann van Loggerenberg, groepshoof van die SAID, opgestel is, van die hand te wys. Sy het talle feitelike foute en menings in die beëdigde verklaring aan die hof uitgewys. Sy voer aan die teenstrydighede trek die geloofwaardigheid van die dokument in twyfel. Die beëdigde verklaring is die hoofdokument wat gebruik is om ŉ bevel toe te staan wat die SAID die toestemming verleen om beslag te lê op al Krejcir se bates.
Die beëdigde verklaring speel ŉ sleutelrol in Krejcir se vierde poging om in die Palm Ridge-landdroshof aansoek te doen om borgtog. Die koerant het ook berig dat Krejcir Vrydag by die hooggeregshof in Pretoria gaan versoek dat hy uit sy sel na ŉ mediese sentrum in Pretoria oorgeplaas word.
Krejcir is verlede jaar in November in hegtenis geneem op aanklag van ontvoering en poging tot moord. – SAPA
Tiener brand in Bloem-restaurant
Het ek sowaar iets gemis ? Mediese sentrum – het hy dan ‘n siekte onderlede ?
Nee wat ou jakkals jy moet sit, verkieslik gedeporteer word sodat ek en ander belastingbetalers nie jou verblyf betaal nie.